CELEX: 62010TJ0557
Ochranná známka Spoločenstva
Námietkové konanie
Prihláška slovnej ochrannej známky Spoločenstva H.EICH
Skoršia národná obrazová ochranná známka H SILVIAN HEACH
Relatívny dôvod zamietnutia
Pravdepodobnosť zámeny
Článok 8 ods. 1 písm. b) nariadenia (ES) č. 207/2009

Žaloba podaná proti rozhodnutiu prvého odvolacieho senátu ÚHVT z 9. septembra 2010 (vec R 1411/2009-1) týkajúcemu sa námietkového
konania medzi spoločnosťami Arav Holding Srl a H.Eich Srl
Výrok
1.
Rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 9. septembra
2010 (vec R 1411/2009-1) sa zrušuje.
2.
ÚHVT znáša svoje vlastné trovy konania a je povinný nahradiť trovy konania, ktoré vynaložila H.Eich Srl v konaní pred Všeobecným
súdom.
3.
ÚHVT znáša nevyhnutné trovy konania, ktoré boli vynaložené na účely konania pred prvým odvolacím senátom.
4.
Arav Holding Srl znáša svoje vlastné trovy konania.